Frozen Beauty from far away: Na és mi az az Edmonton International Street Performer's Festival?
Na és mi az az Edmonton International Street Performer's Festival?
Ez egy olyan buli, ami idén július 3-dikától 12-dikéig tart. Teljesen ingyenes vagy önkéntesen amennyit szán rá az ember, annyit ad a művészeknek közvetlenül. Kimennek a térre az előadók, és előadnak. Vannak bohócok, bajor ruhában vicceskedők, zsonglőrök, kínai jojóval trükközök, és vannak olyan, aki kerti székekből épít várat, és utána óriás csúzlival lő ki dolgokat, nagy kardokkal hadonászik, és vannak a fejen pörgő modern táncosok. Tegnap két nagyon jó műsort láttunk, és ilyenkor mi is teszünk pénzt a kalapba, de ami nem nagy szám oda nem. Fényképet nem csináltam, a tömegben nehéz is lenne, meg a viccet is nehéz lefényképezni. Ha, majd lesz még érdekesség, azért csinálok képeket.
Az előadók szívesen poénkodnak azon, hogy valamit elrontanak. Elgurul a labda, és a gyerekek szaladnak utána. A legtöbb előadó bevonja a műsorba a közönséget, tapserősség versennyel, vagy a német úr mindig azt mondatta, hogy „Jáá” ha a közönség akarta, hogy valami nyakkitörős mutatványt csináljon.
A téren be vannak jelölve a pontok, hogy ki hol ad elő, van beosztás is, hogy mikor. Egymást követik a műsorok, emellett kinn vannak a hot dogosok, sültkrumplisok, mindenféle kajások lakóautó szerűségekkel. Olyan ez, mint a két hétig tartó majális. Aztán majd lesz egy másik majális.
Közben a gyerekek fürdenek a szökőkút medencéjében, a 10 fokos vízben. Nem is értem, hogy bírják. Ez teljesen normális, nem kinézendő, direkt klórozva van a víz.
Van itt minden, babakocsis bébitől a nyugdíjasig, hófehértől a koromsötétig, szegénytől a gazdagig, és mindenki egyenlőnek számít, ahogy itt lenni szokott.
Ha lesznek értékelhető képek, hozom őket.
Addig itt egy videó, amit nagyon ajánlok, az elején egyből vagy 30 műsorszám van összevágva. Tényleg nézzétek meg! Kiderül ha nem :P
Labels: Edmonton, Gyerek, Kanada, Ünnep